stanford-oval/wikipedia huggingface dataset:
ตำนานเดชนางพญางูขาว

| ตำนานเดชนางพญางูขาว |
| --- | --- |
โปสเตอร์ที่ยังใช้ชื่อภาษาอังกฤษว่า It's Love อยู่
กำกับ: เฉิน เสี่ยวตง
อำนวยการสร้าง: เฉา เป่าจู
นักแสดงนำ: หลี่ เหลียนเจี๋ย หวง เซิงอี้ ชาร์ลีน ชอย หลินฟง วิเวียน ซู
ดนตรีประกอบ: 承诺  (สัญญา)
บริษัทผู้สร้าง: จูลี่ เอนเตอร์เทนเมนต์  
ผู้จัดจำหน่าย: มงคลภาพยนตร์  (ในประเทศไทย)
วันฉาย: 3 กันยายน ค.ศ. 2011  (ในเทศกาลภาพยนตร์นานาชาติเวนิส) 29 กันยายน ปีเดียวกัน  (ฮ่องกง) 6 ตุลาคม ปีเดียวกัน  (ประเทศไทย-เลื่อนมาจาก 22 กันยายน)
ความยาว: 103 นาที
ประเทศ: ฮ่องกง จีน
ภาษา: จีนกลาง
ทุนสร้าง: 200,000,000 เหรียญฮ่องกง
ข้อมูลจาก IMDb
ข้อมูลจากสยามโซน
ตำนานเดชนางพญางูขาว (อังกฤษ: The Sorcerer and the White Snake, จีนตัวเต็ม: 白蛇傳說之法海, จีนตัวย่อ: 白蛇传说之法海, พินอิน: Bái Shé Chuán Shuō Zhī Fǎ Hǎi) ภาพยนตร์แอ๊คชั่นแฟนตาซีสัญชาติฮ่องกงและจีน นำแสดงโดย หลี่ เหลียนเจี๋ย, หวง เซิงอี้, ชาร์ลีน ชอย, หลินฟง ออกฉายในกลางปี ค.ศ. 2011 กำกับการแสดงโดย เฉิน เสี่ยวตง
เรื่องย่อ

ที่เมืองหางโจว สี่เซียน ชายหนุ่มผู้เชี่ยวชาญเรื่องสมุนไพรปรารถนาจะเป็นแพทย์หวังช่วยผู้คน ทุกวันสี่เซียนจะขึ้นเขาไปเก็บสมุนไพร ใกล้กันนั้น ซูซู่ (ปิศาจงูขาว) และชิงชิง (ปิศาจงูเขียว) เป็นปิศาจงู 2 พี่น้องที่บำเพ็ญตบะมา 1,000 ปี กับ 100 ปี เห็นเข้า ซูซู่รักสี่เซียนทันทีและอยากใช้ชีวิตแบบมนุษย์ ชิงชิงนึกสนุกจึงแกล้งสี่เซียนให้ตกน้ำแต่ซูซู่ได้เข้าไปช่วยชีวิตเขาไว้ สี่เซียนจึงประทับใจในตัวนาง
ขณะเดียวกัน หลวงจีนฟาไห่ เจ้าอาวาสวัดจินซาง กับ เหนินเหริง ลูกศิษย์ ได้ตระเวนปราบปิศาจ และเก็บปิศาจไว้เพื่อให้บำเพ็ญตบะไปในทางที่ดีที่เจดีย์เหลยเฟิง ในงานเทศกาลเดือนเก้า ขณะปราบปิศาจค้างคาว เหนินเหริงได้พลาดท่าถูกปิศาจค้างคาวกัด และสี่เซียนก็ได้พบกับซูซู่อีกครั้งแต่สี่เซียนจำซูซู่ไม่ได้ นางทำให้เขาจำนางได้อีกครั้ง ต่อมาจึงได้แต่งงานกับนาง  ส่วนเหนินเหริงได้กลายร่างเป็นปิศาจและหนีไป
ต่อมาปิศาจจิ้งจอกอาละวาด ชาวบ้านจึงบาดเจ็บและล้มตายด้วยฤทธิ์ของปิศาจที่ดูดเอาพลังชีวิตไป สี่เซียนปรุงยาขึ้นมารักษาชาวบ้าน โดยซูซู่ใช้ฤทธิ์ช่วย แต่นั่นทำให้นางต้องเสียพลังตบะไป เมื่อฟาไห่ดมยาที่สี่เซียนทำขึ้นพบว่ามีกลิ่นไอปิศาจ จึงรับรู้ได้และมอบกริชปราบปิศาจแก่สี่เซียน
วันหนึ่ง สี่เซียนได้ให้ซูซู่กินเหล้าขาวโดยไม่ได้ตั้งใจ ซึ่งมีฤทธิ์ในการปราบงู ซูซู่จึงแปลงร่างเป็นงูเหมือนเดิม ขณะเดียวกันฟาไห่ก็บุกเข้ามา  สี่เซียนใช้กริชปราบปิศาจที่ฟาไห่มอบให้แทงซูซู่โดยไม่รู้ว่าเป็นซูซู่ เมื่อรู้ว่าเป็นซูซู่และนางอาจตายได้ จึงปีนเข้าไปในเจดีย์เหลยเฟิงเพื่อเอาหญ้าเซียนซึ่งเป็นของวิเศษชุบชีวิตคนตายให้ฟื้นขึ้นมาได้
เมื่อเจดีย์เหลยเฟิงขาดหญ้าเซียนที่เป็นตัวควบคุม เหล่าปิศาจก็หนีออกมาได้และเข้าสิงร่างสี่เซียน ฟาไห่จึงต้องทำพิธีไล่ปิศาจออกจากตัวโดยการรวมตัวกันสวดมนต์ ขณะเดียวกัน ซูซู่และชิงชิงก็ตามมาเอาตัวสี่เซียน การต่อสู้กันระหว่างมนุษย์และปิศาจจึงบังเกิดขึ้น และทำให้เกิดอุทกภัยน้ำท่วมวัดจินซางครั้งใหญ่เป็นพิบัติภัย
นักแสดง

หลี่ เหลียนเจี๋ย รับบทเป็น หลวงจีนฟาไห่
หลินฟง รับบทเป็น สี่เซียน
หวง เซิงอี้ รับบทเป็น ซูซู่
ชาร์ลีน ชอย รับบทเป็น ชิงชิง
เหวินจาง รับบทเป็น เหนินเหริง
วิเวียน ซู รับบทเป็น ปิศาจหิมะ
หลินเซี๊ยะ รับบทเป็น ปิศาจไก่
ตู้ เหวินเจ๋อ รับบทเป็น ปิศาจกบ
หยัง เชียนหัว รับบทเป็น ปิศาจกระต่าย
เจียงอู๋ รับบทเป็น ปิศาจเต่า
เบื้องหลัง

The Sorcerer and the White Snake เป็นภาพยนตร์แอ๊คชั่นแฟนตาซีทุนสร้างสูงถึง 200 ล้านเหรียญ ของฮ่องกงในระบบสามมิติ โดยดัดแปลงเนื้อหาจากนิทานพื้นบ้านเรื่อง นางพญางูขาว อันเป็นนิทานพื้นเมืองของเมืองหางโจวและทะเลสาบซีหูอันงดงาม ซึ่งเคยสร้างเป็นภาพยนตร์และซีรีส์ก่อนหน้านั้นมาแล้วหลายต่อหลายครั้ง
ในครั้งนี้ หลี่ เหลียนเจี๋ย นักแสดงนำของเรื่องได้ยอมลดค่าตัวลงครึ่งหนึ่ง เพื่อเป็นการตอบแทน เฉา เป่าจู ผู้อำนวยการสร้างที่เคยเป็นผู้สร้าง Once Upon A Time In China หรือ หวง เฟยหง ซึ่งทำให้เขาประสบความสำเร็จและมีชื่อเสียงขึ้นมาเมื่อกว่า 20 ปีก่อน พร้อมด้วยนักแสดงชั้นนำและรับเชิญอีกมาก
ภาพยนตร์เริ่มถ่ายทำขึ้นเมื่อวันที่ 10 กันยายน ปี ค.ศ. 2010 สิ้นสุดลงเมื่อวันที่ 16 มกราคม ค.ศ. 2011 และเข้าฉายที่ฮ่องกงเมื่อวันที่ 29 กันยายน ปีเดียวกัน โดยในครั้งแรกนั้นชื่อภาษาอังกฤษจะใช้ชื่อว่า It's Love หรือ Madame White Snake
แหล่งข้อมูลอื่น

ข้อมูลจาก IMDb
เว็บไซต์อย่างเป็นทางการ
ตัวอย่างภาพยนตร์
มิวสิกวิดีโอเพลงประกอบ
| ด ค กภาพยนตร์และสารคดีโดย หลี่ เหลียนเจี๋ย |
| --- | --- | --- |
| ยุค 1980 |  เสี่ยวลิ้มยี่ (1982)  เสี่ยวลิ้มยี่ 2 (1984)  หวด ปั๊ก คั๊ก (1986)  มังกรน่ำปั๊ก (1986)  มังกรกระแทกเมือง (1988)  ฟัดทะลุโลก (1989)  |  |
| ยุค 1990 |  หวงเฟยหง : หมัดบินทะลุเหล็ก (1991)  เดชคัมภีร์เทวดา 2 (1992)  หวงเฟยหง : ถล่มวังบัวขาว (1992)  มังกรไท้เก๊ก คนไม่ยอมคน (1993)  ฟงไสหยก : สู้บนหัวคน (1993)  ปึงซีเง็ก : ปิดตาสู้ (1993)  ดาบมังกรหยก ตอน ประมุขพรรคมาร (1993)  เล็บเหล็กหวงเฟยหง  (1993)  หวงเฟยหง ภาค 3 ตอน ถล่มสิงโตคำราม  บอดี้การ์ด ขอบอกว่าเธอเจ็บไม่ได้ (1994)  ไอ้หนุ่มซินตึ้ง หัวใจผงาดฟ้า (1994)  5 พยัคฆ์ เสี้ยวลิ้มยี่  (1994)  ตายยาก เพราะเธอเจ็บไม่ได้ (1995)  ต้องใหญ่ให้โลกตะลึง (ครั้งนี้...หัวใจใครก็เจ็บไม่ได้) (1995)  แบล็คแมสค์ ดำมหากาฬ (1996)  ดร.ไว คนใหญ่สุดขอบฟ้า (1996)  หวงเฟยหง พิชิตตะวันตก (1997)  ลงขันฆ่า ปราณีอยู่ที่ศูนย์ (1998)  ริกส์ คนมหากาฬ 4 (1998)  |  |
| ยุค 2000 |  ศึกแก็งค์มังกรผ่าโลก (2000)  จูบอหังการ ล่าข้ามโลก (2001)  เดี่ยวมหาประลัย (2001)  ฮีโร่ (2002)  คู่อริ ถล่มยกเมือง (2003)  คนหมาเดือด (2005)  จอมคนผงาดโลก (2006)  3 อหังการ์ เจ้าสุริยา (2007)  โหด ปะทะ เดือด (2007)  หนึ่งฟัดหนึ่ง ใหญ่ต่อใหญ่ (2008)  เดอะ มัมมี่ 3 คืนชีพจักรพรรดิมังกร (2008)  มังกรสร้างชาติ (2009)  Ocean Heaven (2010)  โคตรคนทีมมหากาฬ (2010)  ตำนานเดชนางพญางูขาว (2011)  พยัคฆ์ตะลุยพยัคฆ์ (2011)  โคตรคน ทีมเอกซ์เพนเดเบิ้ล (2012)  ปิดหน่วยล่า คนหมาเดือด (2013)  The Expendables 3 (2014)  |  |
| สารคดี |  This is Kung Fu (1987)  Sao lin haj teng ta si (1988)  Dragons of the Orient (1988)  Ta pa kua (Lucky Way, 1992)  Sao lin csen kung fu (1994)  Jet Li Is 'The One' (2002)  |  |
| บทความที่เกี่ยวข้อง |  Jet Li: Rise to Honor (วิดีโอเกม)  ลี่จื้อ  หวง เฟยหง  |  |
ตำนานรักนางพญางูขาว

| ตำนานรักนางพญางูขาว The Legend of White Snake |
| --- | --- |

จีนตัวเต็ม: 新白娘子傳奇
 
ประเภท: เทวตำนาน แฟนตาซี วีรคติ
เขียนโดย: อัน อี่โม
กำกับโดย: ซื่อ เหล่ย
แสดงนำ: จวี จิ้งอี อวี๋ เหมิงหลง
ดนตรีแก่นเรื่องเปิด: Qian Nian Deng Yi Hui (千年等一回) ขับร้องโดย จวี จิ้งอี
ดนตรีแก่นเรื่องปิด: Du Qing (渡情) ขับร้องโดย จวี จิ้งอี
ประเทศแหล่งกำเนิด: จีน
ภาษาต้นฉบับ: แมนดาริน
จำนวนตอน: 36
การผลิต
ผู้อำนวยการสร้าง: ไต อู่
สถานที่ถ่ายทำ: จีน
บริษัทผู้ผลิต: iQiyi, Chinese All Digital
ออกอากาศ
เครือข่าย: iQiyi
ออกอากาศ: 3 เมษายน ค.ศ. 2019 (2019-04-03)
ตำนานรักนางพญางูขาว (อังกฤษ: The Legend of White Snake จีน: 新白娘子传奇) เป็นละครโทรทัศน์ที่ออกอากาศทางเว็บไซต์สัญชาติจีน นำแสดงโดย จวี จิ้งอี, อวี๋ เหมิงหลง โดยอิงเนื้อหามาจากวรรณกรรมจีนเรื่อง ตำนานนางพญางูขาว ออกอากาศทางช่องอ้ายฉีอี้ โดยเริ่มออกอากาศวันแรกวันที่ 3 เมษายน 2019
เรื่องย่อ

เรื่องราวถูกถ่ายทอดโดยมีเค้าโครงจากนิทานพื้นบ้านจีน สู่ซีรีส์รักอมตะระหว่างปีศาจกับมนุษย์ เมื่อปีศาจงูขาวบำเพ็ญเพียรจนกลายร่างเป็นหญิงงาม นางเดินทางท่องเที่ยวจนได้พบรักกับชายหนุ่มที่ชื่อสี่เซียน แต่ไม่นานนักความรักของทั้งคู่กลับถูกขัดขวาง
นักแสดง

จวี จิ้งอี รับบท ไป่ ซู่เฉิน
อวี๋ เหมิงหลง รับบท ซู่ เซียน
เสี่ยว เหยิน รับบท เสี่ยว ฉิง
เป่ย สื่อเทียน รับบท ฟาไห่
อู่ หลาง รับบท จิน อู่หยี่
เนี่ย สื่อเหา รับบท จิงโซ่ว
เฟิ่ง เจียนอวี่ รับบท จาง อู่ตั้ง
หลี่ หลิน รับบท หลี่ กงฟู
เจิ้ง หยุนเจิ้น รับบท ซู่ เจียวหรง
อวี่ ตง รับบท แม่ของซู่เซียน
เฉิน เหม่ยฉี รับบท ฟู่ อู่หรง
เซีย จิ้นห่าว รับบท ซู่ ไหว่เหริน
หวัง เหว่ยหยวน รับบ เหวา เต้าหลิง
หวง ไค่เจี๋ย รับบท ซู่ จื้อหลิน
เจ้า อิงจื่อ รับบท หลี่ ปี้เหลียน
ชิ่วหนี่ สื่อเหริน รับบท แม่นางหวู
อวี่ อีซือ รับบท หู เกอซิน
ถัง เจิ้นเย่อ รับบท ขุนนางเหลียง
เดวิด วู รับบท ลู่ ตงปิน
ซันนี่ ตู่ รับบท เจ้าแม่กวนอิม
หวัง เหว่ยกัว รับบท เง็กเซียนฮ่องเต้
ซู่ หลงกวง รับบท พระพุทธเจ้า (พระยูไล)
เห่ย์ติ หวัง รับบท พระพันปีหลวง
เฉิน จงหยวน รับบท อู๋ เก่ยเป่า
เหลียว เผิงเฟย รับบท อาหลัว
ฟ่าน เหวินตง รับบท เซีย ต้าเฉียน
หวัง หรงหง รับบท เหอ ต้ากู่
เจิ้น เป้าผิง รับบท ราชครูหลิงโหย่ว
โหว จางหรง รับบท ราชามังกรเอ้า กวง
แจ๊คสัน โหลว รับบท ราชาสวรรค์หลี่
ฟาง อี่หลุน รับบท องค์ชายมู่
เหยา ตงตง รับบท องค์หญิงมู่
หม่า ซู่เหลียง รับบท มิสเตอร์จิน
หลิว หลี่เฟย รับบท หยินเสียง
จาง ป๋อเหวิน รับบท จางเจิ้ง
รางวัลและการเสนอชื่อเข้าชิง

| รางวัล | สาขา | ผู้ได้รับเสนอชื่อ | ผลลัพธ์ | อ้างอิง |
| --- | --- | --- | --- | --- |
| รางวัลตุ๊กตาทอง - The Network Film And Television Festival ครั้งที่ 4 | เว๊บซีรีส์ยอดเยี่ยม | The Legend of White Snake | เสนอชื่อเข้าชิง |  |
| รางวัลตุ๊กตาทอง - The Network Film And Television Festival ครั้งที่ 4 | นักแสดงชายยอดเยี่ยม | อวี๋ เหมิงหลง | เสนอชื่อเข้าชิง |  |
| รางวัลตุ๊กตาทอง - The Network Film And Television Festival ครั้งที่ 4 | นักแสดงหญิงยอดเยี่ยม | จวี จิ้งอี | เสนอชื่อเข้าชิง |  |
| รางวัลตุ๊กตาทอง - The Network Film And Television Festival ครั้งที่ 4 | นักแสดงหน้าใหม่ยอดเยี่ยม | เสี่ยวเหยียน | เสนอชื่อเข้าชิง |  |
การออกอากาศในประเทศอื่น

| ประเทศ | ช่อง | ออกอากาศวันที่ | ชื่อเรื่อง |
| --- | --- | --- | --- |
|  China    Taiwan | iQiyi | 3 เมษายน 2019 (Broadcasting six episodes from Wednesday to Friday) | 新白娘子传奇 (2019年电视剧)  ( ; lit:  ) |
|  Malaysia | Astro Quan Jia HD | 15 เมษายน 2019 (Monday to Friday 19:00 - 20:00) |  The Legend of White Snake (2019 web series)  ( ; lit:  ) |
|  China | Shenzhen TV (深圳卫视) | 27 มิถุนายน 2019 (19:30-21:15 every night (two episodes) ) | 新白娘子传奇 (2019年电视剧)  ( ; lit:  ) |
|  Siam | Mono 29 | พฤศจิกายน 2019 (Every Monday to Friday at : 07.35 AM) |  The Legend of White Snake (2019 web series) ตำนานรักนางพญางูขาว ( ; lit:  ) |
|  Siam | 9 MCOT HD (30) | 3 มิถุนายน 2019 (Every Monday, Tuesday and Wednesday from 21.00 - 22.00 hrs.) | The Legend of White Snake นางพญางูขาว ( ; lit:  ) |
|  Siam | 9 MCOT HD (30) | 10 มิถุนายน 2021 (Every Monday to Friday from 18:00 - 19:00) | The Legend of White Snake นางพญางูขาว ( ; lit:  ) |
ตึกซูเปอร์ทอลล์

ศูนย์การเงินนานาชาติผิงอัน สูง 115 ชั้น 599 ม. (1,965 ฟุต) ในเมืองเชินเจิ้น ประเทศจีน เป็นอาคาร "supertall" ที่สูงที่สุดในปี พ.ศ. 2564
ตึกซูเปอร์ทอลล์ (อังกฤษ: Supertall building) เป็นโครงสร้าง "ซูเปอร์ทอลลล์" ที่มีการอยู่อาศัยหรือใช้งานภายใน ซึ่งสูงมากกว่า 300 เมตร (984 ฟุต) และต่ำกว่า 600 เมตร (1,969 ฟุต) ในรูปแบบของตึกระฟ้า "ซูเปอร์ทอลล์" อยู่ตรงกลางระหว่างคำจำกัดความขั้นต่ำทั่วไปของ "ตึกระฟ้า" (อาคารที่สูงกว่า 150 เมตร (492 ฟุต) และตึก "เมกะทอลล์" (สูงกว่า 600 เมตร (1,969 ฟุต))
องค์กรต่าง ๆ จากสหรัฐและยุโรปให้คำจำกัดความว่า ตึกระฟ้าโดยทั่วไปคืออาคารที่มีความสูงอย่างน้อย 150 เมตรหรือสูงกว่านั้น
ดูเพิ่ม

รายชื่อสถาปนิกของตึกซูเปอร์ทอลล์
รายชื่อตึกที่สูงที่สุดในโลก
ตีสาม คืนสาม 3D

| ตีสาม คืนสาม 3D |
| --- | --- |
กำกับ: พุฒิพงศ์ สายศรีแก้ว กิรติ นาคอินทนนท์ อิสรา นาดี
อำนวยการสร้าง: เกียรติกมล เอี่ยมพึ่งพร
นักแสดงนำ: เรย์ แมคโดนัลด์ สินจัย เปล่งพานิช จิราวัฒน์ วชิรศรัณย์ภัทร ธวัช พรรัตนประเสริฐ อินทัช เหลียวรักวงศ์ กิจเกษม แมคแฟดเดน ศุภนาฎ จิตตลีลา หทัยชัช เอื้อกิตติโรจน์ เพตี้อิ โฮการิ วรชัย นวลศรี ฤๅชนก มีแสง
ดนตรีประกอบ: ข้าน้อยสมควรตาย  โดย Cocktail
ผู้จัดจำหน่าย: ไฟว์สตาร์โปรดักชั่น
วันฉาย: 16 มกราคม พ.ศ. 2557
ประเทศ:  ไทย
ภาษา: ไทย
ต่อจากนี้: ตีสาม​ After​ Shock​
ข้อมูลจากสยามโซน
ตีสามคืนสาม 3D (อังกฤษ: 3AMpart2) เป็นภาพยนตร์ไทย 3 มิติแนวสยองขวัญสั้น 3 เรื่อง สร้างโดย ไฟว์สตาร์โปรดักชั่น กำกับโดย พุฒิพงศ์ สายศรีแก้ว, กิรติ นาคอินทนนท์ และ อิสรา นาดี นำแสดงโดย เรย์ แมคโดนัลด์, อินทัช เหลียวรักวงศ์, ธวัช พรรัตนประเสริฐ, เพตี้อิ โฮการิ, ศุทธสิทธิ์ พจน์ฐศักดิ์, วรชัย นวลศรี ในคืน 3 สิ พิชญ์สินี อัตถปัญญาพล, ศุภนาฎ จิตตลีลา, ฤๅชนก มีแสง, หทัยชัช เอื้อกิตติโรจน์ ในคอนแวนต์, สินจัย เปล่งพานิช, จิราวัฒน์ วชิรศรัณย์ภัทร, ธวัช พรรัตนประเสริฐ, พงศธร ศรีปินตา ในกงเต๊ก โดยเป็นเรื่องราวสยองขวัญที่เกิดขึ้น ณ ช่วงเวลาตีสาม ที่เชื่อกันว่าวิญญาณของคนตายจะใกล้ชิดกับคนเป็นมากที่สุด กำหนดเข้าฉายในวันที่ 16 มกราคม พ.ศ. 2557 ภาพยนตร์ทำรายได้ 20.6 ล้านบาท
เรื่องย่อ

คืนสาม:"รู้หรือยัง...พี่หรั่งตายแล้ว..."เรื่องเริ่มต้นที่งานศพ"พี่หรั่ง"ขาใหญ่แก๊งมอเตอร์ไซด์ที่เปิดร้านสัก ได้เกิดรถมอเตอร์ไซด์คว่ำตาย แต่จะเป็นไปได้ยังไงที่คนอย่างหรั่งจะตายด้วยเรื่องแบบนี้ แต่ถึงอย่างนั้น หรั่งก็ตายแล้ว ก้อยแฟนของพี่หรั่งเดินเข้ามาในงานศพพร้อมกับโบโซ่ลูกน้องคนสนิท ท่ามกลางเสียงซุบซิบนินทา เพราะหรั่งตายเพียง 3 วันทั้งคู่ก็คบกันอย่างเปิดเผย
ไม่เพียงแค่นั้น ยังมีเสียงลือกันว่า...หลายคนในแก๊งอยากให้หรั่งตาย เพื่อเก็บเงินก้อนใหญ่ไว้โดยที่ไม่ต้องแบ่งหรั่ง รูปถ่ายของหรั่งตั้งอยู่หน้าโลง สายตาเหมือนโกรธแค้นอะไรบางอย่าง...หรือว่าเคียดแค้นใครบางคน เขาว่ากันว่า...คนตายจะกลับมาในคืนที่ 3 เพื่อสะสางเรื่องที่ยังค้างคาใจให้หมดไป...คืนนี้ หรั่งจะกลับมา และจะเปนคนหลอนที่ยาวนานไม่ลืม...
คอนแวนต์:โรงเรียนคอนแวนต์แห่งหนึ่งมีเรื่องเล่าว่าหากคืนไหนได้ยินเสียงเปียโน จากโบสถ์ต้องห้าม ว่ากันว่าเป็นเสียงจากซิสเตอร์หัวขาดเป็นผู้เล่นเปียโน เด็กนักเรียนกลุ่มหนึ่งต้องการพิสูจน์ว่า เรื่องเหล่านี้เป็นจริงหรือไม่ จึงตัดสินใจลุกขึ้นมากลางดึกเพื่อจะค้นหาความจริง...เตรียมพบกับบทสรุปหลอนเกินคาดได้ใน"คอนแวนต์"
กงเต๊ก:ร้านทำเครื่องกงเต๊กได้รับออร์เดอร์จำนวนมากเลยต้องทำงานให้ทันกำหนด ต้าและมอดต้องอยู่ทำของเพื่อให้ส่งทันเวลา โดยมีเจ๊และเฮียเข้ามาคุมงาน แต่แล้วขณะที่มอดอู้งานก็เจอข่าวรถของเจ๊คว่ำ หญิงคนขับเสียชีวิตคาที่ เฮียและมอดขนลุกเกรียวเมื่อหันไปเห็นเจ๊ยังนั่งอยู่ในห้อง.....ค่ำคืนอันยาวนานที่ต้องอยู่ทำงานร่วมกับผีจะลงเอยอย่างไร...
แหล่งข้อมูลอื่น

ตีสาม คืนสาม 3D ที่สยามโซน
ตำรารักทะลุจอ

| ตำรารักทะลุจอ |
| --- | --- |

กำกับ: คริสโตเฟอร์ ซุน
เขียนบท: หลียู่
อำนวยการสร้าง: สตีเฟ่น ชิว
นักแสดงนำ: ฮิโร ฮายามา หลัน เหยียน ซาโอริ ฮะระ ชูโอะ ยูกิโกะ วอนนี่ ลู
กำกับภาพ: จิมมี่ หว่อง
ผู้จัดจำหน่าย: เอ็มพิคเจอร์ส (ในประเทศไทย)
วันฉาย:  ฮ่องกง:  14 เมษายน พ.ศ. 2554   ไทย: 9 มิถุนายน พ.ศ. 2554
ความยาว: 128 นาที 125 นาที (ในประเทศไทย)
ประเทศ: ฮ่องกง
ภาษา: จีนกวางตุ้ง
ทุนสร้าง: 105 ล้านบาท (3.2 ล้านดอลลาร์สหรัฐ)
ก่อนหน้านี้: Sex and Zen III (1998)
ข้อมูลจาก IMDb
ข้อมูลจากสยามโซน
ตำรารักทะลุจอ (อังกฤษ: 3D Sex and Zen: Extreme Ecstasy, 3D Sex and Zen, จีนตัวย่อ: 3D肉蒲团之极乐宝鉴; จีนตัวเต็ม: 3D肉蒲團之極樂寶鑑; พินอิน: Sān D Ròupútuán zhi Jílè Bǎojiàn) เป็นภาพยนตร์สัญชาติฮ่องกงในแนวอีโรติกในรูปแบบภาพยนตร์สามมิติ เข้าฉายในกลางปี พ.ศ. 2554
เรื่องย่อ

ในยุคราชวงศ์หมิง คุณชายทายาทเพียงหนึ่งเดียวของสกุลเหว่ย เหว่ยหยางเช็ง (ฮิโร ฮายามา) แต่งงานกับ ตี้หยูเซียง (หลัน เหยียน) คุณหนูทายาทเพียงหนึ่งเดียวของสกุลตี้ ทั้งคู่เมื่อแรกพบกันก็ชอบกันทันที  แต่ทั้งคู่แม้พยายามมีเพศสัมพันธ์กันตลอด แต่เธอก็ไม่อาจให้ความสุขแก่เขาได้อย่างเต็มที่  วันหนึ่งเหว่ยหยางเช็งติดตามเพื่อนไปยังหอเลิศล้ำ ที่ซึ่ง องค์ชายหนิง (เหอ หัวเฉา)  เก็บรักษาสมบัติมีค่าหายากมากมาย ทั้ง ภาพเขียนโบราณ, อักษรภาพแบบโบราณ รวมทั้งเป็นสถานที่ที่ชายหนุ่มอย่างเขามาร่วมรักด้วยท่าทางแปลก ๆ กับหญิงสาวสุดสวยอย่างหลุดโลก อย่าง หลิวซื่อ (ซาโอริ ฮะระ) หรือ ตงเหม่ย (ชูโอะ ยูกิโกะ) นางสนมขององค์ชายหนิง เหว่ยหยางเช็งรู้สึกว่าขนาดขององคชาตตนเองนั้นยาวไม่เพียงพอ จึงขอผ่าตัดเพื่อให้มีขนาดใหญ่ขึ้น  โดยที่หารู้ไม่เลยว่า นั่นคือ กับดักที่รอเขาอยู่
เบื้องหลังและการเข้าฉาย

3D Sex and Zen: Extreme Ecstasy หรือเรียกสั้น ๆ ว่า 3D Sex and Zen เป็นภาพยนตร์ที่ถือเป็นภาคต่อของภาพยนตร์ในแนวอีโรติกก่อนหน้านั้น 3 ภาค คือ Sex and Zen (ในชื่อภาษาไทย อาบรักกระบี่คม) ในยุคทศวรรษที่ 90 ที่มีชื่อเสียงของฮ่องกง โดยดัดแปลงมาจากบทประพันธ์ในชื่อ The Central Preyer Mat (บัณฑิตหลังเที่ยงคืน) โดย หลียู่
ในภาคนี้เป็นการร่วมทุนสร้างกันระหว่างฮ่องกง, ญี่ปุ่น และจีนแผ่นดินใหญ่ ด้วยทุนกว่า 105 ล้านบาท ด้วยนักแสดงชื่อดังในแบบภาพยนตร์อีโรติกและเอวีของทั้ง 3 ชาติ เช่น ซาโอริ ฮะระ
และถือเป็นภาพยนตร์อีโรติกเรื่องแรกของโลกด้วยที่ฉายในระบบสามมิติ โดยแฝงความคิดด้วยปรัชญาแบบเซนในตอนท้ายเรื่อง เมื่อผู้สร้างประกาศว่าจะสร้างและออกฉาย ปรากฏเป็นข่าวโด่งดังได้รับความสนใจอย่างมาก  และเมื่อเข้าฉายแล้ว ปรากฏว่าที่ฮ่องกงสามารถทำรายได้เหนือกว่า Avatar ภาพยนตร์ในแนวไซไฟฟอร์มใหญ่ของฮอลลีวู้ดเสียอีก
สำหรับในประเทศไทยในตอนแรกคาดว่าจะไม่ได้ถูกนำเข้ามาฉาย แต่ว่าได้มีการนำเข้ามาฉาย แต่ได้เข้าฉายเพียง 7 วันเท่านั้นแต่เมื่อได้ฉายจริง ผลตอบรับออกมาดีมาก จึงขยายเวลาฉายออกไปอีกและเพิ่มโรงฉาย โดยฉายในโรงแบบธรรมดาด้วย โดยได้รับการจัดเรตเป็น ฉ.20 คือ ห้ามผู้ชมอายุต่ำกว่า 20 ปี และถูกตัดฉากออกไป 3 ฉาก ได้แก่ ฉากที่หลวงจีนมีเพศสัมพันธ์กับหลิวซื่อ หลังจากที่โดนหลิวซื่อลอบมายั่วยวนให้หลวงจีนตบะแตกเพื่อแก้แค้น, ฉากที่องค์ชายหนิงมีเพศสัมพันธ์กับตงเหม่ยจนขาดใจตาย และฉากที่ตี้หยูเซียงโดนองค์ชายหนิงทรมานเพื่อแก้แค้นโดยให้นั่งทับอยู่บนเครื่องทรมานที่ติดอยู่บนหลังม้า รวมเป็นเวลาราว 3 นาที
แหล่งข้อมูลอื่น

ข้อมูลจากสยามโซน
ข้อมูลจาก IMDb
เว็บไซต์อย่างเป็นทางการของภาพยนตร์ เก็บถาวร 2011-01-29 ที่ เวย์แบ็กแมชชีน
ตั๊กแตนใบไม้

| ตั๊กแตนใบไม้ ช่วงเวลาที่มีชีวิตอยู่: สมัยอีโอซีน - ปัจจุบัน |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Phasmatodea
อันดับฐาน:: Areolatae

สกุล
 ดู #เผ่า สกุลและชนิด
ตั๊กแตนใบไม้ (อังกฤษ: Leaf Insect) มีลักษณะเหมือนใบไม้ที่มีทั้งแกนใบและเส้นใบ ที่เหมือนถูกแมลงกัดกิน โดยจะมีลักษณะหนวดของตั๊กแตนใบไม้นั้นจะเป็นแบบเส้นด้าย โดยหนวดชนิดนี้จะมีลักษณะยาว ซึ่งปล้องทุกปล้องมีขนาดเกือบเท่ากัน และจะมีปากทำหน้าที่ในการกัดและบดเคี้ยวอาหาร ประกอบด้วย Labrum เป็นแผ่นบาง ปากมีลักษณะเป็นชั้นเดียว มี mandibles ใหญ่และแข็งแรง ซึ่งด้านข้างมีลักษณะเป็นฟันเลื่อยเพื่อกัดและบดเคี้ยวอาหาร  ทั้งนี้ยังมีปีกคู่หน้า ซึ่งเนื้อปีกครึ่งแข็งครึ่งอ่อนตลอดทั้งปีก และปีกคู่หลัง มีเนื้อบางใสทั้งปีก เห็นเส้นปีกชัดเจน และมี jumping leg ทำหน้าที่ยึดหรือหนีบเหยื่อที่จับได้ เช่นเดียวกับขาคู่หลังของตั๊กแตนตำข้าว
ในปัจจุบันนั้นมีการจับตั๊กแตนใบไม้กันมากเพื่อนำไปจำหน่ายหรือนำไปเลี้ยงทำให้ตั๊กแตนใบไม้ลดจำนวนลงมาก เนื่องจากมันเคลื่อนไหวได้ช้าจึงทำให้ถูกจับได้ง่าย ด้วยเหตุนี้เองกรมอุทยานแห่งชาติสัตว์ป่าและพันธุ์พืช ได้เล็งเห็นถึงความสำคัญที่เสี่ยงต่อการสูญพันธุ์ จึงจัดให้ตั๊กแตนในสกุลนี้ เช่นตั๊กแตนใบไม้ ตั๊กแตนกิ่งไม้ อยู่ในบัญชีสัตว์ป่าที่กำหนดให้มีการนำเข้าหรือส่งออกนอกราชอาณาจักร  ต้องได้รับอนุญาตจากอธิบดีกรมอุทยานแห่งชาติ สัตว์ป่าและพันธุ์พืช
ลักษณะ

ตั๊กแตนใบไม้เป็นแมลงที่อยู่ในอันดับ Phasmatodea สกุล Phylium โดยแมลงในอันดับนี้คือพวกตั๊กแตนกิ่งไม้ ตั๊กแตนใบไม้ ซึ่งถือว่าเป็นแมลงหายากที่รู้จักกันดีในชื่อของแมลงกลุ่ม  Phasmids
โดยลักษณะเด่นประการหนึ่งคือ เป็นแมลงที่ไม่ค่อยว่องไว มีการเคลื่อนที่ช้า และไม่กระโดด  มีรูปร่างเหมือนใบไม้และลวดลายบนตัวที่เหมือนกับเส้นใบของใบไม้ ทำให้ดูกลมกลืนกับธรรมชาติและสิ่งแวดล้อมที่อยู่อาศัย  แมลงกลุ่มนี้จึงมีความสำคัญในแง่ของการศึกษากระบวนการวิวัฒนาการของสิ่งมีชีวิต ที่ใช้เทคนิคการพรางตัว เพื่อความอยู่รอด  ดังนั้นตั๊กแตนใบไม้จึงเป็นตัวอย่างที่ดีในการศึกษาความสัมพันธ์ระหว่างสิ่งมีชีวิตกับสิ่งแวดล้อม ในด้านการป้องกันตัว โดยใช้เทคนิคการพรางตัว ซึ่งถือว่าเป็นตัวอย่างที่ดีในแง่ของความสัมพันธ์เชิงวิวัฒนาการระหว่างสัตว์และพืชที่มีวิวัฒนาการมานานกว่า 47 ล้านปี  โดยคำว่า Phasma มาจากภาษาละติน แปลว่า ผี ซึ่งมาจากกลไกที่ใช้ในการหลบหลีกศัตรูของแมลงกลุ่มนี้ นั่นเอง
ลักษณะ > ความสัมพันธ์เชิงวิวัฒนาการของตั๊กแตนใบไม้และญาติ

ในการศึกษาแมลงกลุ่มนี้ซึ่งมีมาตั้งแต่ ศ.ต. ที่ 18 จนถึงปัจจุบันมีรายงานว่าพบชนิดพันธุ์ทั้งสิ้นประมาณ 3000 ชนิด โดยจำแนกออกเป็น 6 วงศ์ ตามการจำแนกของ Toole (2002)  ได้แก่ วงศ์ Heteromiidae  วงศ์ Phamatidae  วงศ์ Bacillidae วงศ์ Pseudophasmatidae  วงศ์ Phyllidae และวงศ์ Timenatidae
พฤติกรรม > การพรางตัว

เนื่องจากตั๊กแตนใบไม้เป็นแมลงที่เคลื่อนไหวช้าและไม่กระโดด การเคลื่อนที่นั้นจะใช้วิธีเดิน ปีนป่ายไปตามกิ่งไม้ ใบไม้อย่างช้าๆ ทั้งนี้พบว่ามันมีรูปร่างคล้ายกับใบไม้ที่มันกาะอาศัย ปีกมีสีเขียวคล้ายๆใบไม้ อีกทั้งยังมีปีกที่มีลักษณะเป็นเส้นคล้ายกับเส้นใบไม้  จึงมองดูคล้ายกับใบไม้มาก บางครั้งมันมีการโยกตัวไหวไปมาเล็กน้อยคล้าย ๆ กับใบไม้ถูกลมพัด และบางชนิดก็มีสีน้ำตาลปนแดง ปีกมีสีคล้ายกับใบไม้แห้งที่มันเกาะอยู่ซึ่งลักษณะที่มันพรางตัวให้คล้ายกับใบไม้ที่มันเกาะอยู่นั้นก็เพื่อการหลบหนีศัตรูและการหาอาหารทำให้ศัตรูและเหยื่อไม่สามารถมองเห็นมันได้เนื่องจากรูปลักษณ์ที่เหมือนใบไม้มากๆของมันนั่นเอง จึงอาจทำให้ศัตรูและเหยื่อเข้าใจว่ามันเป็นแค่ใบไม้ใบหนึ่งเท่านั้น
ในการเปลี่ยนสีของตั๊กแตนใบไม้นั้นขึ้นอยู่กับอุณหภูมิ ความชื้น แลความเข้มของแสงในสภาพแวดล้อมที่มันอาศัยอยู่ โดยการทำงานของเซลล์ Epidermis ที่อยู่เหนือผิว Cuticle ซึ่งจะมีเม็ดสี (Pigment Granules) คอยเคลื่อนที่เข้าในเซลล์ เพื่อตอบสนองกับสิ่งแวดล้อม นอกจากนี้ขาที่เป็นแผ่นบางๆของมันยังช่วยทำให้มีโครงสร้างกลมกลืนกับใบไม้ทำให้มันกลายเป็นใบไม้ใบหนึ่งได้ไม่ยาก
ตั๊กแตนใบไม้มีวิธีการหนีศัตรูด้วยการอยู่นิ่งๆตามต้นไม้โดยเฉพาะบริเวณใบ ซึ่งตั๊กแตนใบไม้บางชนิดจะมีสีเขียวทั้งหมดเหมือนใบไม้สด บางชนิดมีสีน้ำตาลเหมือนใบไม้แห้ง  นอกจากนั้นเมื่อถูกศัตรูพบเห็นก็มักจะข่มขู่ให้ศัตรูตกใจกลัว ด้วยการแผ่กางปีกที่มีสีสันสวยงามซ่อนไว้ภายในออกมาจนมีขนาดใหญ่กว่าปกติถึง 2 เท่า พร้อมกับกรีดปีกให้มีเสียงดังเพื่อเป็นการขับไล่ศัตรู
เผ่า สกุลและชนิด

The Phasmida Species File (V. 5.0) ในรายชื่อมีสอง เผ่า:
เผ่า สกุลและชนิด > Nanophylliini

พบใน: ออสตราเลเซีย นิวกินี; ทวินาม. Zompro & Grösser, 2003
Nanophyllium Redtenbacher, 1906
Nanophyllium adisi Zompro & Grösser, 2003
Nanophyllium hasenpuschi Brock & Grösser, 2008
Nanophyllium pygmaeum Redtenbacher, 1906
Nanophyllium rentzi Brock & Grösser, 2008
Nanophyllium asekiense Grösser, 2002
Nanophyllium frondosum Redtenbacher, 1906
เผ่า สกุลและชนิด > Phylliini

พบใน: ออสตราเลเซีย เอเชีย แปซิฟิก; ทวินาน. Brunner, 1893
Chitoniscus Stål, 1875 (ออสตราเลเซีย)
Chitoniscus brachysoma Sharp, 1898
Chitoniscus erosus Redtenbacher, 1906
Chitoniscus feejeeanus Westwood, 1864
Chitoniscus lobipes Redtenbacher, 1906
Chitoniscus lobiventris Blanchard, 1853
Chitoniscus sarrameaensis Grösser, 2008
Microphyllium Zompro, 2001 (ฟิลิปปินส์)
Microphyllium haskelli Cumming, 2017
Microphyllium pusillulum (Rehn & Rehn, 1934)
Microphyllium spinithorax Zompro, 2001
Phyllium Illiger, 1798 (ออสตราเลเซีย, เอเชีย, แปซิฟิก).ชนิด:
Phyllium athanysus Westwood, 1859
Phyllium bioculatum Gray, R.G., 1832
Phyllium bilobatum Gray, R.G., 1843
Phyllium brevipenne Grösser, 1992
Phyllium geryon Gray, 1843
Phyllium giganteum Hausleithner, 1984
Phyllium hausleithneri Brock], 1999
Phyllium jacobsoni Rehn, J.A.G. & Rehn, J.W.H., 1934
Phyllium siccifolium (Linnaeus, 1758)
Phyllium westwoodii Wood-Mason, 1875
Pseudomicrophyllium Cumming, 2017 (ภาคเหนือของเกาะลูซอน, monotypic genus)
Pseudomicrophyllium faulkneri Cumming, 2017
Phyllium letiranti Cumming & Teemsma, 2018
เผ่า สกุลและชนิด > ชนิดที่สูญพันธุ์

ซากดึกดำบรรพ์ของEophyllium messelensis อายุ 47 ล้านปีซึ่งเป็นบรรพบุรุษยุคก่อนประวัติศาสตร์ของตั๊กแตนใบไม้ แสดงลักษณะเดียวกับตั๊กแตนใบไม้สมัยใหม่หลายอย่างซึ่งบ่งชี้ว่าวงศ์นี้มีการเปลี่ยนแปลงเล็กน้อยเมื่อเวลาผ่านไป
ตุน ราซัก เอกซ์เชนจ์

| ตุน ราซัก เอกซ์เชนจ์ |
| --- | --- |
เขตธุรกิจกลาง
สมญา: TRX
th
พิกัด:  3°08′31″N 101°43′05″E﻿ / ﻿3.142°N 101.718°E﻿ / 3.142; 101.718
Country:  มาเลเซีย
นคร: กัวลาลัมเปอร์
เขตเวลา: UTC+8 (Malaysia Standard Time)
เว็บไซต์: trx.my 
ตุน ราซัก เอกซ์เชนจ์ (อังกฤษ: Tun Razak Exchange หรือชื่อย่อ TRX) หรือชื่อเดิม เขตการเงินนานาชาติกัวลาลัมเปอร์ (อังกฤษ: Kuala Lumpur International Financial District หรือชื่อย่อ KLIFD) เป็นโครงการพัฒนาขนาด 70 เอเคอร์ โดย1MDB ในย่านใจกลางนครกัวลาลัมเปอร์ เพื่อเป็นแหล่งการเงินและเศรษฐกิจของกัวลาลัมเปอร์ ชื่อ ตุน ราซัก นั้นตั้งตามอดีตนายกรัฐมนตรีมาเลเซีย ตุน อับดุล ราซัก ฮุสเซน และตามชื่อถนนจาลันตุน ราซัก TRX เป็นหนึ่งในโครงการภายใต้นโยบายการเปลี่ยนผ่านทางเศรษฐกิจของรัฐบาลมาเลเซีย
มาสเตอร์แพลนของโครงการประกอบด้วยอาคารรวม 26 อาคาร และพื้นที่ใช้สอยสุทธิ 21 ล้าน ฟุต2 ประกอบด้วยสำนักงาน ที่อยู่อาศัย โรงแรม พื้นที่การค้า ภัตตาคาร และศูนย์ด้านวัฒนธรรม
โครงการอยู่ภายใต้การพัฒนาเป็นเวลา 15 ปี โดยมีแผนว่าระยะแรกของโครงการจะแล้วเสร็จในราวปี 2017/2018 อาคารหมุดหมายของโครงการคือดิเอกซ์เชนจ์ 106 ซึ่งเป็นอาคารที่สูงที่สุดในมาเลเซียอันดับที่สาม
แหล่งข้อมูลอื่น

Tun Razak Exchange official website
The Exchange TRX mall official website
ตึกเมโทรโพลิแทน ไลฟ์ อินชัวแรนซ์

| ตึกเมโทรโพลิแทน ไลฟ์ อินชัวแรนซ์ Metropolitan Life Insurance |
| --- | --- |
ตึกเมโทรโพลิแทนใน ค.ศ. 1911
เป็นตึกที่สูงที่สุดในโลก ตั้งแต่ 1909 ถึง 1913
ก่อนหน้านี้: ตึกซิงเกอร์
หลังจากนี้: ตึกวูลเวิร์ธ
ข้อมูลทั่วไป
ที่ตั้ง: 1 ถนนเมดิสัน เขตแมนแฮตตัน นครนิวยอร์ก  สหรัฐ
ก่อสร้าง: ค.ศ.1893–1909
ความสูง
หลังคา: 213.36 m (700.0 ft)
รายละเอียด
จำนวนชั้น: 50
บริษัท
สถาปนิก: Napoleon LeBrun & Sons
เจ้าของ: Marriott International 

ตึกเมโทรโพลิแทน ไลฟ์ อินชัวแรนซ์
สถานที่สำคัญทางประวัติศาสตร์ขึ้นทะเบียนแห่งชาติของสหรัฐ
สิ่งสำคัญทางประวัติศาสตร์แห่งชาติของสหรัฐ
 

รูปแบสถาปัตยกรรม: สถาปัตยกรรมฟื้นฟูเรอเนซองส์ แบบอิตาลี
เลขอ้างอิง NRHP: 66000554
ขึ้นทะเบียน NRHP: 29 มกราคม ค.ศ. 1972
 
40°44′28″N 73°59′15″W﻿ / ﻿40.74124°N 73.9874°W﻿ / 40.74124; -73.9874
ตึกเมโทรโพลิแทน ไลฟ์ อินชัวแรนซ์ (อังกฤษ: Metropolitan Life Insurance Company Tower) เป็นตึกสูงที่ตั้งอยู่ที่ถนนเมดิสัน เขตแมนแฮตตัน นครนิวยอร์ก ออกแบบโดย Napoleon LeBrun  & Sons และก่อสร้างโดย Hedden Construction Company โดยได้แบบมาจากหอระฆังซันมาร์โก ในอิตาลี สร้างเมื่อ พ.ศ. 2452 และใช้เป็นสำนักงานใหญ่ของบริษัทจนถึง พ.ศ. 2548 เป็นตึกที่สูงที่สุดในโลกอยู่สามปี คือจนถึง พ.ศ. 2456 จึงเสียตำแหน่งให้กับตึกวูลเวิร์ธ
สมุดภาพ

ตึกเหนือ (North Building) และตึกเมโทรโพลิแทน ไลฟ์ อินชัวแรนซ์ ดูจากตรงข้ามสวนเมดิสันสแควร์
ตึกเมโทรโพลิแทน ไลฟ์ อินชัวแรนซ์
ตึกเมโทรจากสวนเมดิสันสแควร์
ตึกในยามค่ำคืน
หอนาฬิกา
ตึกสูงที่สุดในโลก ค.ศ. 1908-1974